CELEX: 62014CN0262
Language: fi
Date: 2014-06-02 00:00:00
Title: Asia C-262/14: Ennakkoratkaisupyyntö, jonka Tribunalul Neamț (Romania) on esittänyt 2.6.2014 – Sindicatul Cadrelor Militare Disponibilizate în rezervă și în retragere (SCMD) ym. v. Ministerul Finanțelor Publice prin Direcția Generală a Finanțelor Publice a Județului Neamț

15.9.2014   
            
            
               FI
            
            
               Euroopan unionin virallinen lehti
            
            
               C 315/34
            
         Ennakkoratkaisupyyntö, jonka Tribunalul Neamț (Romania) on esittänyt 2.6.2014 – Sindicatul Cadrelor Militare Disponibilizate în rezervă și în retragere (SCMD) ym. v. Ministerul Finanțelor Publice prin Direcția Generală a Finanțelor Publice a Județului Neamț
   (Asia C-262/14)
   2014/C 315/56
   Oikeudenkäyntikieli: romania
   
      Ennakkoratkaisua pyytänyt tuomioistuin
   
   Tribunalul Neamț
   
      Pääasian asianosaiset
   
   
      Kantajat: Sindicatul Cadrelor Militare Disponibilizate în rezervă și în retragere (SCMD), Constantin Budiș, Vasile Murariu, Vasile Ursache, Ioan Zăpor, Petrea Simionel
   
      Vastaaja: Ministerul Finanțelor Publice prin Direcția Generală a Finanțelor Publice a Județului Neamț
   
      Ennakkoratkaisukysymykset
   
   
               1)
            
            
               Voidaanko direktiivin 2000/78 (1) 2 artiklan 2 kohtaa tulkita siten, että syrjinnän käsite, johon kyseisessä säännöksessä viitataan, sisältää myös sellaisen tilanteen luomisen, jossa erilainen kohtelu perustuu siihen, että palkkatyötä tekevällä tai palkkatyöhön haluavalla henkilöllä on eläkkeensaajan asema?
            
         
               2)
            
            
               Voidaanko direktiivin 2000/78 3 artiklan 1 kohtaa tulkita siten, että työhönpääsyehtojen, valintaperusteiden ja irtisanomisehtojen käsitteet sisältävät myös eläkkeensaajan käsitteet kyseisten perusteiden ja ehtojen joukossa?
            
         
               3)
            
            
               Voidaanko direktiivin 2000/78 6 artiklaa tulkita siten, että sen nojalla jäsenvaltio, joka on saattanut mainitun säännöksen osaksi kansallista oikeutta, voi tuomiovaltaa käyttäessään tutkia, onko unionin direktiivit pantu kansallisessa lainsäädännössä täytäntöön riittämättömästi tai puutteellisesti, siltä osin kuin kyse on sen tutkimisesta, onko erilainen kohtelu ”perusteltu objektiivisesti ja asianmukaisesti” ja oliko lainsäätäjällä ”oikeutettu tavoite” antaessaan erilaista kohtelua sisältävän normatiivisen toimen?
            
         
      (1)  Yhdenvertaista kohtelua työssä ja ammatissa koskevista yleisistä puitteista 27.11.2000 annettu neuvoston direktiivi 2000/78/EY (EYVL L 303, s. 16).